AFRIKAANSE OPSOMMING: Wanneer navorsing gedoen word in die drywings-elektronika gebied, word ’n behoefte vir ’n heropstelbare drywings-elektroniese beheerder ondervind. So ’n beheerder sal ingenieurs in staat stel om gefokus te bly op hulle hoof studieveld, sonder dat hulle aandag hoef te skenk daaraan om ’n ho¨e spoed digitale beheerder te ontwerp om hulle idees mee te implementeer. Die ontwerp, konstruksie en implementering van so ’n beheerder word in hierdie tesis voorgelˆe. Die ontwerp behels die bepaling van die spesifikasies van die beheerder en die opsporing van elektroniese komponente wat hierdie spesifikasies sal bevredig. Nadat geskikte komponente gevind is, is ’n skematiese ontwerp van die hele beheerder gedoen. Die lys van die verbindings tussen die komponente (Eng. netlist) is na die stroombaanbord ontwerp program gestuur, waar die finale uitleg van die bord gedoen is. Voordat die bord gemaak kon word, is die programmatuur vir die programmeerbare logikatoestelle geskryf om te verseker dat dit in die toestelle wat in die sisteem gebruik word, sal pas. Nadat die stroombaanborde vervaardig is en al die komponente daarop gemonteer is, is die bord getoets en uiteindelik gebruik om die beheer van ’n aktiewe drywingsfilter te implementeer.